b'\n_START_ARTICLE_\nGeopark Burren in Moherski klifi\n_START_PARAGRAPH_\nGeopark Burren in Moherski klifi (angl. Burren and Cliffs of Moher Geopark) je posebej zanimivo geolo\xc5\xa1ko obmo\xc4\x8dje v grofiji Clare na Irskem. To je tretji geopark,  ustanovljen na Irskem, in je priznan na evropski in svetovni ravni. Je del svetovne mre\xc5\xbee geoparkov (Global Geoparks Network) pod okriljem UNESCA  in del mre\xc5\xbee evropskih geoparkov.\n_START_SECTION_\nZgodovina\n_START_PARAGRAPH_\nSvet grofije Clare je dal sredi leta 2000 pobudo za ustanovitev geoparka ("Environmental Protection of the Burren through Visitor Management Initiative"), kar so financirali in podprli svet, F\xc3\xa1ilte Ireland, Shannon Development, National Parks in Wildlife Service ter Burrenbeo Trust. Pobuda se je leta 2006 razvila v BurrenConnect s projektnim vodjo . Pri njem je sodelovala vsa skupnost._NEWLINE_Geopark je bil uradno ustanovljen leta 2011 pod vodstvom grofijskega sveta ter s posebno podporo in nekaterimi sredstvi Geolo\xc5\xa1kega zavoda Irske in Failte Ireland.\n_START_SECTION_\nStatus in nagrade\n_START_PARAGRAPH_\nGeopark si je leta 2011 zagotovil \xc4\x8dlanstvo v evropski mre\xc5\xbei geoparkov in svetovni mre\xc5\xbei geoparkov pod okriljem Unesca, kar se obnovi vsaka \xc5\xa1tiri leta, leta 2015 je bilo \xc4\x8dlanstvo uspe\xc5\xa1no obnovljeno._NEWLINE_Geopark je leta 2016 dobil nagrado (National Geographic World Legacy) za upravljanje.\n_START_SECTION_\nOrganizacija\n_START_PARAGRAPH_\nGeopark je upravlja svet grofije Clare, ki ga dodatno podpira Geolo\xc5\xa1ki zavod Irske z vrsto drugih partnerjev, ki podpirajo delo na splo\xc5\xa1no ali s posebnimi projekti, kot je program Geopark LIFE._NEWLINE_Za upravljanje in nadzor skrbita usmerjevalni in svetovalni odbor._NEWLINE_Strate\xc5\xa1ke in vsakodnevne naloge vodita direktor Carol Gleeson, prej vodja projekta BurrenConnect, in vodilni geolog dr. Eamon N. Doyle, naslednik Drs. Sarah Gatley in kasneje Ron\xc3\xa1na Hennessyja. Druge naloge so povezave, podpora turizmu in obve\xc5\xa1\xc4\x8danje . Veliko dela opravijo partnerji.\n_START_SECTION_\nZna\xc4\x8dilnosti\n_START_PARAGRAPH_\nBurren odlikuje dramati\xc4\x8dno ledeni\xc5\xa1ko preoblikovana kra\xc5\xa1ka pokrajina ob obali Atlantskega oceana, ki jo sestavljajo razli\xc4\x8dni apnenci, pe\xc5\xa1\xc4\x8denjaki in meljevci, nastali v karbonu. Bli\xc5\xbenji Moherski klifi so navpi\xc4\x8dni pe\xc5\xa1\xc4\x8denjaki in skrilavci, najvi\xc5\xa1ji v Evropi, ki se ponekod dvigajo ve\xc4\x8d kot 200 metrov visoko in so privla\xc4\x8dna razgledi\xc5\xa1\xc4\x8da._NEWLINE_Pomembne lokalne znamenitosti so jamski sistem Aillwee in jama Doolin z enim od najve\xc4\x8djih stalaktitov, zanimivi kraji so \xc5\xa1e Lisdoonvarna, Ballyvaughan, Kilfenora, Doolin, Lahinch in Ennistymon, Fanore in Kilshanny._NEWLINE_Med pomembnej\xc5\xa1imi so Burrenski center za izobra\xc5\xbeevanje na prostem, Burrenski center in  Boghillski center. Burrenski center za izobra\xc5\xbeevanje na prostem je posebej dejaven partner geoparka. Ve\xc4\x8dji ponudniki nastanitev so vklju\xc4\x8deni v mre\xc5\xbeo lokalnih gostinskih ponudnikov, hotelov ter imajo vsaj en bli\xc5\xbenji center.\n_START_SECTION_\nLokacije\n_START_PARAGRAPH_\nSam geopark ima devet osrednjih lokacij z oznakami. Ta mesta so izbrana glede na dostopnost in geolo\xc5\xa1ko, arhitekturno in/ali naravno dedi\xc5\xa1\xc4\x8dino. Posebno so pozorni na nastajanje odpadkov, grafitov in \xc5\xa1kode ._NEWLINE_Dejavnosti geoparka so razpr\xc5\xa1ene, svet ima pisarno v grofiji Clare v Ennistymonu.\n_START_SECTION_\nDogodki\n_START_PARAGRAPH_\nPrirejajo redna predavanja in festival Burren Rocks, ki zdru\xc5\xbeuje aktivnosti na prostem in pustolov\xc5\xa1\xc4\x8dine z geologijo in pokrajino. Geolog geoparka dr. E. Doyle je sodeloval s Caherconnellsko arheolo\xc5\xa1ko \xc5\xa1olo pri poletni \xc5\xa1oli geologije.\n_START_SECTION_\nPobrateni parki\n_START_PARAGRAPH_\nGeopark je od leta 2015 pobraten s kra\xc5\xa1kim geoparkom Kamniti gozd \xc5\xa0ilin v provinci Junan na jugozahodu Kitajske.'